রশীদ খান
রশীদ খান আরমান (পশতু: راشد خان; জন্ম: ২০ সেপ্টেম্বর, ১৯৯৮) আফগান আন্তর্জাতিক ক্রিকেটার। আফগানিস্তান ক্রিকেট দলের অন্যতম সদস্য তিনি। ১৮ অক্টোবর, ২০১৫ তারিখে জিম্বাবুয়ের বিপক্ষে তার একদিনের আন্তর্জাতিকে অভিষেক ঘটে। একই দলের বিপক্ষে ২৬ অক্টোবর, ২০১৫ তারিখে টুয়েন্টি২০ আন্তর্জাতিকে তার অভিষেক হয়। ২০১৬ আইসিসি বিশ্ব টুয়েন্টি২০ প্রতিযোগিতায় অংশগ্রহণের লক্ষ্য আফগান ক্রিকেট বোর্ড ৯ ফেব্রুয়ারি, ২০১৬ তারিখে জাতীয় দলের নামের তালিকা প্রকাশ করে। ১৫-সদস্যের দলটিতে তিনিও অন্যতম সদস্য মনোনীত হন। পাকিস্তান ক্রিকেট লীগে লাহোর কালান্দার্সের প্রতিনিধিত্ব করছেন তিনি।